**Ministru kabineta noteikumu „Darbības programmas „Izaugsme un nodarbinātība” Eiropas Sociālā fonda 9.1.4. specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2. pasākuma “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” īstenošanas noteikumi” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Darbības programmas „Izaugsme un nodarbinātība” 9.1.4.specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2.pasākums “Funkcionēšanas novērtēšanas un asistīvo tehnoloģiju (tehnoloģisko palīglīdzekļu) apmaiņas sistēmas izveide un ieviešana” (turpmāk – MK noteikumu projekts) izstrādāts atbilstoši darbības programmas “Izaugsme un nodarbinātība” (turpmāk – darbības programma) mērķiem un Ministru Prezidenta 2014.gada 21.jūlija rezolūcijai Nr. 12/2014-JUR-151, saskaņā ar kuru atbildīgajām institūcijām līdz 2017.gada 1.decembrim atbilstoši kompetencei jāsagatavo un noteiktā kārtībā jāiesniedz Ministru kabinetā Eiropas Savienības struktūrfondu un Kohēzijas fonda 2014.–2020.gada plānošanas perioda vadības likuma 20. panta 6. un 13.punktā minēto tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Darbības programmas prioritārais virziens “Sociālā iekļaušana un nabadzības apkarošana” paredz īstenot 9.1.4.specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” (turpmāk – atbalsta mērķis). Atbalsta mērķa ietvaros tiks īstenots pasākums “Funkcionēšanas novērtēšanas un asistīvo tehnoloģiju (tehnoloģisko palīglīdzekļu) apmaiņas sistēmas izveide un ieviešana” (turpmāk – pasākums). Pasākuma mērķis ir izveidot un ieviest funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmu, nodrošinot personu ar ārstniecības personu atzītiem funkcionēšanas traucējumiem[[1]](#footnote-1) integrāciju sabiedrībā, izglītības sistēmā un darba tirgū.  Pasākums ir nepieciešams, jo, neskatoties uz Sociālo pakalpojumu un sociālās palīdzības likumā noteiktajiem pamatprincipiem tehnisko palīglīdzekļu[[2]](#footnote-2) sniegšanā, saistošajiem starptautiskajiem dokumentiem personu ar invaliditāti tiesību ievērošanā[[3]](#footnote-3), personām ar invaliditāti, personām ar prognozējamo invaliditāti un bērniem ar funkcionāliem traucējumiem nav savlaicīgi pieejami tehniskie palīglīdzekļi, tādejādi veidojas apstākļi, kas nemotivē un kavē šo personu integrāciju izglītības sistēmā, darba tirgū un sabiedrībā.  Arī sociālo pakalpojumu jomas plānošanas dokuments „Pamatnostādnes sociālo pakalpojumu attīstībai 2014.–2020.gadam”[[4]](#footnote-4) norāda, ka neskatoties uz to, ka katru gadu tiek aktualizēts jautājums par tehnisko palīglīdzekļu nodrošināšanu, šim mērķim piešķirto valsts budžeta līdzekļu ietvaros nav iespējams nodrošināt pilnīgu un savlaicīgu valsts apmaksāto tehnisko palīglīdzekļu pieejamību. Nepietiekamā finansējuma un lielā pieprasījuma ietekmē rindas pēc tehniskajiem palīglīdzekļiem ir strauji augušas, un regulāri tiek saņemtas iedzīvotāju sūdzības par tehnisko palīglīdzekļu nodrošināšanas kārtību. Atsevišķās tehnisko palīglīdzekļu grupās, piemēram, personīgās pārvietošanās palīglīdzekļi, ortopēdiskie apavi, dzirdes aparāti, jāgaida rindā tehnisko palīglīdzekļu saņemšanai 2–3 gadi. Uz 2014.gada 31.decembri rindā tehnisko palīglīdzekļu saņemšanai atradās 5852 personas, t.sk. 868 personas, kurām saskaņā ar normatīvajiem aktiem[[5]](#footnote-5) bija tiesības uz tehnisko palīglīdzekļu saņemšanu steidzamības kārtā (personas ar pirmreizējiem funkcionēšanas traucējumiem pēc operācijām, avārijām, hroniskām saslimšanām u.c. un bērni). Pieprasījuma pieaugumu ietekmē personu, kurām kārtējā gadā pirmreizēji noteikta invaliditāte, skaita pieaugums, sabiedrības novecošanās, pēdējos gados samazinājies finansējums medicīniskai rehabilitācijai[[6]](#footnote-6) u.c. faktori.  Finanšu trūkuma dēļ jau 2010.gadā tika ierobežots to personu skaits, kurām atsevišķus tehniskos palīglīdzekļus nodrošināja bez maksas. No valsts budžeta apmaksāto tehnisko palīglīdzekļu saraksta svītroti atsevišķi tehnisko palīglīdzekļu veidi, lai samazināta finansējuma apstākļos saglabātu iespēju lielāku finansējuma daļu atvēlēt tehnisko palīglīdzekļu nodrošināšanai personām ar smagākiem funkcionālajiem traucējumiem. Tāpat nepietiekamā finansējuma dēļ tehniskos palīglīdzekļus izvēlas pēc finansējuma apjoma, lai apmierinātu pēc iespējas lielāku personu skaitu un nodrošinātu visu valsts finansēto tehnisko palīglīdzekļu spektru. Šāda pieeja tehnisko palīglīdzekļu nodrošināšanā neveicina tehnisko palīglīdzekļu nodrošinājuma sistēmas attīstību un nenodrošina iespēju iegādāties modernus un personas individuālajām vajadzībām atbilstošus tehniskos palīglīdzekļus.  Tāpat jāatzīmē, ka tehnisko palīglīdzekļu saņēmēju loku pamatā veido sociāli mazaizsargātās iedzīvotāju grupas – nestrādājošas personas ar invaliditāti, pensijas vecumu sasniegušās personas, bērni līdz 18 gadu vecumam, personas ar funkcionāliem traucējumiem un anatomiskiem defektiem – to nepieejamība kavē šo personu integrāciju izglītībā, darba tirgū, sabiedrībā vai arī pilnībā liedz iespēju patstāvīgi funkcionēt.  Paralēli finanšu pietiekamības nodrošināšanai ir jāveic tehnisko palīglīdzekļu klāsta un pieejamības, kā arī tehnisko palīglīdzekļu pakalpojuma piešķiršanas procesa uzlabošana. Pašlaik nosūtījumus tehnisko palīglīdzekļu saņemšanai izsniedz ģimenes ārsts vai ārsts speciālists bez padziļinātām zināšanām funkcionēšanas ierobežojumu kompensējošo palīglīdzekļu jautājumos. Vienotas metodoloģijas un pieejas trūkums personas funkcionēšanas spēju novērtēšanā traucē objektīvi novērtēt un interpretēt personu funkcionēšanas līmeni atbilstoši Starptautiskajam funkcionēšanas, nespējas un veselības klasifikatoram[[7]](#footnote-7), kā arī var ietekmēt to, ka klients nesaņem tādu pareizi izvēlētu tehnisko palīglīdzekli, kas maksimāli mazina asistences nepieciešamību un uzlabo darbspējas.  Savukārt šā brīža esošā prakse attiecība uz tehnisko palīglīdzekļu piešķiršanu bērniem ar funkcionēšanas traucējumiem liecina, ka šādiem bērniem, mācoties izglītības iestādē, ir nepieciešami īpaši tehniskie palīglīdzekļi mācību procesā vai arī tehniskie palīglīdzekļi papildus jau saņemtajiem tehniskiem palīglīdzekļiem, ko var atstāt izglītības iestādē un nevest no/uz mājām katru dienu. Tehnisko palīglīdzekļu iegāde pašām izglītības iestādēm nav efektīva, jo izglītības iestāžu speciālistiem trūkst zināšanu par nepieciešamo tehnisko palīglīdzekļu iegādi un izmantošanu, izglītojamiem mainoties, individuāli iepirktie tehniskie palīglīdzekļi var palikt neizmantoti, un izglītības iestāžu mazo tehnisko palīglīdzekļu iepirkumu apjomi sadārdzinās tehnisko palīglīdzekļu cenu.  Detalizētāku informāciju skat. 9.1.4.specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2.pasākumu “Funkcionēšanas novērtēšanas un asistīvo tehnoloģiju (tehnoloģisko palīglīdzekļu) apmaiņas sistēmas izveide un ieviešana” un 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2.pasākuma “Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” kopējā izstrādātajā sākotnējā novērtējumā, kas izskatīts 2015.gada 28.maija Uzraudzības komitejas apakškomitejā, pieejams – http://ej.uz/q9ff .  Vieni no ilgtermiņa risinājumiem, kam būs būtiska ietekme uz tehnisko palīglīdzekļu pakalpojuma pilnveidošanu un uz kura bāzes veidojama jauna tehnisko palīglīdzekļu piešķiršanas kārtība pasākuma ietvaros, ir:  1) funkcionēšanas novērtēšanas sistēmas izveide un ieviešana; 2) asistīvo tehnoloģiju (tehnisko palīglīdzekļu) apmaiņas sistēmas izglītības iestādēm izveide un ieviešana.  Minētie ilgtermiņa risinājumi ir noteikti kā galvenās plānotās projekta īstenošanas aktivitātes pasākuma, ko īstenos ar Eiropas Sociālā fonda (turpmāk – ESF) līdzfinansējuma atbalstu, ietvaros.  2007.–2013.gada plānošanas periodā ESF pasākumam līdzīgu investīciju ieviešanas mehānismi netika ieviesti.  Funkcionēšanas novērtēšanas sistēmas izveidei un ieviešanai ESF pasākuma ietvaros plānotas sekojošas darbības:  1) situācijas izpēte, kuras laikā tiks izvērtēti ārvalstīs un šobrīd Latvijā pielietotie funkcionēšanas novērtēšanas instrumenti un funkcionēšanas novērtēšanas tehnoloģijas, kā arī izvērtētas iespējas ārvalstīs pielietoto funkcionēšanas novērtēšanas mehānismu ieviešanai Latvijā, un tiks sniegti priekšlikumi funkcionēšanas novērtēšanas instrumentu un funkcionēšanas novērtēšanas tehnoloģiju pilnveidošanai, nosakot Latvijas situācijai vispiemērotāko un efektīvāko funkcionēšanas novērtēšanas mehānismu;  2) pieredzes apmaiņas pasākumi par funkcionēšanas novērtēšanas sistēmām ārvalstīs;  3) funkcionēšanas novērtēšanas sistēmas apraksta izstrāde, kuras ietvaros izstrādās:  3.1) funkcionēšanas novērtēšanas metodes personām ar funkcionēšanas traucējumiem;  3.2) funkcionēšanas novērtēšanas protokolus atbilstoši izstrādātajām funkcionēšanas metodēm;  3.3) metodiskos materiālus funkcionēšanas novērtēšanai atbilstoši izstrādātajiem funkcionēšanas novērtēšanas protokoliem;  3.4) kārtību (procesa aprakstu) un sistēmas aprakstu iegūto funkcionēšanas novērtēšanas rezultātu kvalitātes nodrošināšanas sistēmas sagatavošanai;  3.5) metodiskos materiālus lēmumu pieņemšanai par tehnisko palīglīdzekļu piešķiršanu objektīvi noteikto funkcionēšanas ierobežojumu gadījumā;  3.6) metodiku funkcionēšanas novērtēšanas informācijas apkopošanai datu bāzē;  3.7) protokolu izveidotās funkcionēšanas novērtēšanas un tehnisko palīglīdzekļu izvēles sistēmas kvalitātes un efektivitātes novērtēšanai;  3.8) priekšlikumus izmaiņām normatīvajos aktos sociālo pakalpojumu jomā;  4) finansējuma saņēmēja speciālistu (ārsti un funkcionālie speciālisti[[8]](#footnote-8)) apmācības darbam ar jauno funkcionēšanas novērtēšanas sistēmu. Papildus finansējuma saņēmēja speciālistu apmācībai tiek plānoti izglītojoši pasākumi par izstrādāto funkcionēšanas novērtēšanas sistēmu personas funkcionēšanas novērtēšanā iesaistītajām interesentu grupām – pašvaldību sociālo dienestu, ārstniecības iestāžu, Veselības un darbspēju ekspertīzes ārstu valsts komisijas (turpmāk – VDEĀVK) un Sociālās integrācijas valsts aģentūras (turpmāk – SIVA) speciālistiem;  5) funkcionēšanas novērtēšanas sistēmas ieviešana, tai skaitā pilotprojekta īstenošana un pilotprojekta rezultātu izvērtēšana, kuras ietvaros tiks:  5.1) veikta personu ar funkcionēšanas traucējumiem, pamatojoties uz ārstniecības personas atzinumu vai VDEĀVK rīkojumu, novērtēšana atbilstoši izstrādātajai funkcionēšanas novērtēšanas sistēmai;  5.2) izvērtēti funkcionēšanas novērtēšanas rezultāti;  5.3) sagatavoti priekšlikumi novērtēšanas sistēmas pilnveidošanai.  Funkcionēšanas novērtēšanas sistēmas darbību nodrošinās Funkcionēšanas novērtēšanas laboratorija, kura pasākumu ietvaros tiks izveidota ar mērķi ieviest Latvijā funkcionēšanas novērtēšanas instrumentu – speciāli tehnisko palīglīdzekļu pakalpojumu mērķim izstrādātus funkcionēšanas novērtēšanas protokolus. Protokoli tiks izveidoti izmantojot licenzētus funkcionēšanas novērtēšanas instrumentus un ierīces, un ar to palīdzību apmācīti speciālisti spēs objektīvi novērtēt un interpretēt personu funkcionēšanas līmeni starptautiskās funkcionēšanas kategorijās atbilstoši Starptautiskajam funkcionēšanas, nespējas un veselības klasifikatoram. Personas funkcionēšanas novērtēšanas rezultāti tiks izmantoti par pamatu tehniskā palīglīdzekļa piešķiršanai, papildus funkcionēšanas novērtēšanu varēs izmantot kā argumentu dažādu strīdīgu situāciju risināšanai VDEĀVK (prognozējamas invaliditātes, invaliditātes un darbspēju noteikšana) un SIVA (profesionālās piemērotības novērtēšana) vajadzībām.[[9]](#footnote-9)  Paredzēts, ka funkcionēšanas novērtēšanas laboratorija sagatavos objektīvus atzinumus par tajā novērtēto personu funkcionēšanas spējām un nodrošinās, ka turpmāk tehniskie palīglīdzekļi tiks izvēlēti stingri individuāli atbilstoši personas funkcionēšanas ierobežojumiem un antropometriskiem rādījumiem. Funkcionēšanas novērtēšanas laboratorija sniegs ne tikai objektīvu atzinumu par personas funkcionēšanas ierobežojumiem atbilstoši novērtējuma mērķim un atbilstošajai fiziskajai un sociālajai personas videi, bet nepieciešamības gadījumā arī veiks datu interpretāciju un gatavos ieteikumus funkcionēšanas novērtēšanas rezultātu izmantošanai. Balstoties uz funkcionēšanas novērtēšanu, personai tiks nodrošināts visatbilstošākais tehniskais palīglīdzeklis, tiks mazinātas rindas pēc tehniskajiem palīglīdzekļiem un tiks novērstas situācijas, kad tiek iepirkti tehniskie palīglīdzekļi, kas vēlāk netiek izmantoti, jo pieprasījums ir mazinājies vai mainījies.  Paredzams, ka izmantojot funkcionēšanas novērtēšanas protokolus paaugstināsies funkcionēšanas ierobežojumu kompensēšanai izmantoto resursu (tehniskie palīglīdzekļi, u.c.) izlietojuma efektivitāte. Pareizi izvēlēti tehniskie palīglīdzekļi mazinās asistences nepieciešamību, palielinās cilvēka kapacitāti iekļauties izglītības sistēmā un strādāt algotu darbu u.c. Funkcionēšanas novērtēšanas sistēmas ietvaros vienlaikus tiks veikta konsultatīva un izglītojoša darbība citās iestādēs, piemēram, pašvaldību sociālajos dienestos, ārstniecības iestādēs u.c., kas veic personu funkcionēšanas novērtēšanu, tādejādi pakāpeniski veicinot vienotas funkcionēšanas novērtēšanas sistēmas izveidi, uzturēšanu un pakalpojumu kvalitātes pārraudzību Latvijā.  Savukārt asistīvo tehnoloģiju (tehnisko palīglīdzekļu) apmaiņas sistēmas izveidei un ieviešanai plānotas sekojošas darbības:  1) situācijas izpēte, kuras laikā tiks apzinātas izglītības iestādes, kur mācās bērni un jaunieši ar funkcionēšanas traucējumiem vecumā no 7 līdz 25 un kuriem, pamatojoties uz finansējuma saņēmēja slēdzienu, un ir izsniegts tehniskais palīglīdzeklis vai ir saņemts ārstniecības personas atzinums par tehniskā palīglīdzekļa nepieciešamību mācību procesā, un šo bērnu skaits, un tiks izvērtēta situācija ar tehnisko palīglīdzekļu nodrošinājumu apzinātajās izglītības iestādēs;  2) asistīvo tehnoloģiju (tehnisko palīglīdzekļu) apmaiņas sistēmas apraksta izstrāde, kuras ietvaros izstrādās:  2.1) objektīvas funkcionēšanas novērtēšanas metodes;  2.2) novērtēšanas protokolus;  2.3) metodisko materiālu funkcionēšanas protokolu pielietošanai funkcionēšanas novērtēšanas kopējā sistēmā;  2.4) vispārējās un profesionālās izglītības nodrošināšanai atbilstošu asistīvo tehnoloģiju (tehnisko palīglīdzekļu) sarakstu;  2.5) kārtību (procesa aprakstu), metodisko materiālu un līgumu asistīvo tehnoloģiju (tehnisko palīglīdzekļu) apmaiņas nodrošināšanai izglītības iestādēm;  2.6) protokolu izveidotās asistīvo tehnoloģiju (tehnisko palīglīdzekļu) apmaiņas sistēmas kvalitātes un efektivitātes novērtēšanai;  2.7) priekšlikumus izmaiņām normatīvajos aktos sociālo pakalpojumu jomā un izglītības jomā;  3) finansējuma saņēmēja speciālistu (ārsti un funkcionālie speciālisti)[[10]](#footnote-10) apmācības darbam ar asistīvajām tehnoloģijām (tehniskajiem palīglīdzekļiem);  4) asistīvo tehnoloģiju (tehnisko palīglīdzekļu) apmaiņas sistēmas ieviešana, tai skaitā pilotprojekta īstenošana izglītības iestādēs un pilotprojekta rezultātu izvērtēšana, un kuras ietvaros tiks:  4.1) veikta bērnu un jauniešu ar funkcionēšanas traucējumiem vecumā no 7 līdz 25 gadiem, kuras iegūst pamatizglītību un vidējo izglītību vispārējās un profesionālās izglītības iestādēs, funkcionēšanas traucējumu novērtēšana;  4.2) nodrošinātas asistīvās tehnoloģijas (tehniskie palīglīdzekļi) izglītības iestādēm, kur mācās šie bērni un jaunieši;  4.3) apmācīti izglītības iestāžu darbinieki izsniegto asistīvo tehnoloģiju (tehnisko palīglīdzekļu) lietošanā;  4.4) izvērtēti asistīvo tehnoloģiju (tehnisko palīglīdzekļu) nodrošināšanas izglītības iestādēm rezultāti;  4.5) sagatavoti priekšlikumu asistīvo tehnoloģiju (tehnisko palīglīdzekļu) apmaiņas sistēmas pilnveidošanai.  Ieviešot asistīvo tehnoloģiju (tehnisko palīglīdzekļu) apmaiņas sistēmu tiks ieviesta racionāla un efektīva tehnisko palīglīdzekļu nodrošināšana un apmaiņas organizēšana izglītības iestādēs, nodrošinot intensīvāku tehnisko palīglīdzekļu izmantošanu un to atbilstību bērna vai jaunieša ar funkcionēšanas traucējumiem individuālajām vajadzībām, zemākas tehnisko palīglīdzekļu cenas un kvalitatīvu apkopes servisu. Bērniem un jauniešiem ar funkcionēšanas traucējumiem individuālajām vajadzībām atbilstoši tehniskie palīglīdzekļi uzlabos dzīves kvalitāti un paaugstinās funkcionālo kapacitāti, integrēšanos izglītības sistēmā, sabiedrībā un nākotnē – darba tirgū.  Pasākums tiks īstenots tiešā sinerģijā ar Eiropas Reģionālā attīstības fonda 9.3.1.specifiskā atbalsta mērķa “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2.pasākumu “Infrastruktūras attīstība funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas fonda izveidei” (turpmāk – ERAF pasākums). ERAF pasākuma ietvaros plānots izveidot ESF pasākumam nepieciešamo infrastruktūru (izveidot telpas funkcionēšanas novērtēšanas sistēmas (laboratorijas) vajadzībām, iegādāties funkcionēšanas novērtēšanas sistēmai (laboratorijai) nepieciešamo aprīkojumu, iegādāties nepieciešamos tehniskos resursus un izveidot sistēmu (datu bāzi) funkcionēšanas novērtēšanas informācijas apkopošanai). Uzsākot ESF projekta ieviešanu (indikatīvi – 2016.g.sākumā), prioritāri vispirms tiek plānota tādu projekta aktivitāšu īstenošana kā situācijas izpēte par: 1) Latvijā esošo funkcionēšanas novērtēšanas sistēmu (izvērtējot šī brīža funkcionēšanas novērtēšanas praksi un konstatējot tās trūkumus); 2) asistīvo tehnoloģiju (tehnisko palīglīdzekļu) esošo pieejamību izglītības iestādēs (izvērtējot to nodrošinājumu, kad rodas nepieciešamība, kā arī izglītojamo iespējas apgūt zinības un prasmes nespecializētā izglītības iestādē). Paralēli situācijas izpētei plānota pieredzes apmaiņas pasākumu īstenošana, kur paredzēti arī ārvalstu braucieni, lai iepazītos ar citu valstu praksi funkcionēšanas novērtēšanas sistēmas izveidē un izveidoto infrastruktūras nodrošinājumu. Pēc situācijas izpētes rezultātu un ārvalstu pieredzes piemēru analīzes plānots darbs pie funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas apraksta izstrādes un konstatēto trūkumu iespējamajiem novēršanas risinājumiem, paredzot ārvalstu pieredzes pārnesi, bet vienlaikus ievērtējot situācijas izpētes procesā konstatētās nepieciešamības. Papildus funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas apraksta izveidei tiks noteikti šo sistēmu ieviešanai nepieciešamie instrumenti un tehniskie palīglīdzekļi, lai nodrošinātu atbilstošu un kvalitatīvu funkcionēšanas novērtēšanu un asistīvo tehnoloģiju (tehnisko palīglīdzekļu) apmaiņas fonda darbību. Funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas ieviešanai un pilotprojekta ieviešanai nepieciešamo instrumentu un tehnisko palīglīdzekļu sarakstu saskaņos Labklājības ministrijas izveidota uzraudzības padome (turpmāk – uzraudzības padome), kur uzaicināti darboties būs arī Veselības ministrijas, Izglītības un zinātnes ministrijas, VDEĀVK un SIVA un nevalstisko organizāciju pārstāvji. Savukārt funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas ieviešanai nepieciešamos un uzraudzības padomes apstiprināto novērtēšanas instrumentu un aistīvo tehnoloģiju (tehnisko palīglīdzekļu) iegāde tiek plānota ERAF pasākuma ietvaros. ERAF pasākuma ieviešana arī indikatīvi plānota no 2016.g. sākuma, veicot telpu pārbūvi un atjaunošanu funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda vajadzībām (tiks labiekārtotas telpas, kur atradīsies laboratorija un tehnisko palīglīdzekļu apmaiņas fonda noliktava). Nepieciešamo novērtēšanas instrumentu un aistīvo tehnoloģiju (tehnisko palīglīdzekļu) iegāde notiks tikai pēc ESF pasākumā īstenotās situācijas izpētes un vajadzību analīzes rezultātiem un atbilstoši uzraudzības padomes apstiprinātajam sarakstam. Īstenojot turpmāku ESF pasākuma ieviešanu, plānota funkcionēšanas novērtēšanas sistēmas ieviešana (pilotprojekta īstenošana un pilotprojekta rezultātu izvērtēšana) un asistīvo tehnoloģiju (tehnisko palīglīdzekļu) apmaiņas sistēmas ieviešana (pilotprojekta īstenošana izglītības iestādēs un pilotprojekta rezultātu izvērtēšana). ESF pasākuma pilotprojektu īstenošanas rezultātā iegūtās informācijas apkopošanai, uzglabāšanai un izmantošanai būs nepieciešams izveidot informatīvo sistēmu (datu bāzi), tāpēc nepieciešamos ieguldījumus datu bāzes tehniskās infrastruktūras izveidei un programmatūras iegādei, ievērtējot abu pasākumu sinerģiju, plānots veikt ERAF pasākuma izmaksu ietvaros.  Tā kā Valsts SIA “Nacionālais rehabilitācijas centrs “Vaivari”” (turpmāk – VSIA “NRC “Vaivari””) lietotā valsts informācijas sistēma „No valsts budžeta līdzekļiem finansējamo tehnisko palīglīdzekļu lietotāju reģistrs” apkopo informāciju par personu (kontaktinformācija, komentārs par nepieciešamo palīglīdzekli, tā pieprasīšanas datums u.c.), noslēgto līgumu, izsniegto palīglīdzekli (palīglīdzekļa reģistrācijas kartiņa) un veido atskaites par noslēgtajiem līgumiem, līgumu pagarinājumiem, pieņemšanas – nodošanas aktiem, atgrieztajiem palīglīdzekļiem, personu pierakstiem rindā, atgriežamajiem palīglīdzekļiem, mirušām personām, palīglīdzekļu pārvietošanu, bet neapkopo personu funkcionēšanas novērtēšanas datus, tad ERAF pasākuma ietvaros tiks izveidota informatīva sistēma (datu bāze) funkcionēšanas novērtēšanas datu apkopošanai[[11]](#footnote-11). Izveidotā datu bāze nodrošinās personu novērtēšanas datu uzkrāšanu un analīzi, kas ļaus dinamikā vērtēt konkrētu personu funkcionēšanas izmaiņas, kā arī sekot novērtēšanas procesa kvalitātei. Informatīvā sistēma ietvers ne tikai funkcionēšanas novērtēšanas protokolus dažādām personu ar funkcionēšanas traucējumiem grupām un tehnisko palīglīdzekļu grupām, funkcionēšanas novērtēšanas rezultātus (atbilstoši izmantotajiem novērtēšanas tehnoloģijām (skalas, testi, instrumentālā novērtēšana u.tml.)), bet arī funkcionēšanas novērtējumu, kas saturēs ieteikumus par nepieciešamajiem tehniskajiem palīglīdzekļiem. Informatīvajā sistēmā apkopotā informācija nepārklāsies ar jau valsts informācijas sistēmā „No valsts budžeta līdzekļiem finansējamo tehnisko palīglīdzekļu lietotāju reģistrs” apkopoto informāciju. Informatīvā sistēma nākotnē var tikt attīstīta un papildināta atkarībā no funkcionēšanas novērtēšanas procesa un tā veicēju loka attīstības.  Nosakot iepriekšminēto sistēmu unikalitāti, pasākuma ietvaros kā finansējuma saņēmējs ir noteikta VSIA “NRC Vaivari”. VSIA “NRC Vaivari” pieredze ļauj nodrošināt tehnisko palīglīdzekļu pakalpojumu sniegšanu, tai skaitā funkcionēšanas novērtēšanu, personām ar funkcionēšanas traucējumiem, tai skaitā personām ar invaliditāti un personām ar prognozējamo invaliditāti. Pasākuma īstenošana noteikta ierobežotas projekta iesniegumu atlases veidā, nodrošinot nacionāla mēroga funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas pilnveidi, kā arī būtiskas izmaiņas tehnisko palīglīdzekļu pakalpojuma sniegšanā, kas tiks panāktas ar koordinētām darbībām tehnisko palīglīdzekļu pakalpojuma attīstības veicināšanā.  ESF pasākuma ietvaros tiks veicināta sadarbība starp VDEĀVK, SIVA, pašvaldības sociālo dienestu un izglītības iestādēm, lai kombinētu pasākuma mērķa grupai pieejamo atbalstu sociālās situācijas risināšanai un, tai skaitā nodrošinātu informāciju mērķa grupai par funkcionēšanas novērtēšanu pakalpojumiem un asistīvo tehnoloģiju (tehnisko palīglīdzekļu) apmaiņu fondu. Tiks paredzēti izglītojošie semināri iesaistītajām interesentu grupām[[12]](#footnote-12), lai iepazīstinātu ar izstrādāto funkcionēšanas novērtēšanas sistēmu. Nozīmīga interesentu grupa būs tieši pašvaldību sociālo dienestu darbinieki, kam izglītojošie semināri un informēšanas pasākumi jānodrošina, ņemot vērā pašvaldības sociālo dienestu darbinieku darbu ar MK noteikumu projektā noteiktām mērķa grupas personām ikdienā. VSIA „NRC „Vaivari”” sadarbības modelis ar pašvaldību sociālajiem dienestiem, VDEĀVK, SIVA, izglītības iestādēm pasākumu īstenošanā būs šo institūciju speciālistu apmācība par funkcionēšanas novērtēšanas sistēmu un asistīvo tehnoloģiju (tehnisko palīglīdzekļu) apmaiņas fonda darbību, informācijas apmaiņa par VSIA “NRC “Vaivari”” struktūrvienības Tehnisko palīglīdzekļu centra (turpmāk – VSIA “NRC “Vaivari”” TPC) sniegto tehnisko palīglīdzekļu pakalpojumu, tai skaitā funkcionēšanas novērtēšanu, un potenciālās pasākuma mērķa grupas informēšana par tehnisko palīglīdzekļu pakalpojumu.  Savukārt, lai nodrošinātu funkcionēšanas novērtēšanas veikšanu reģionos, “NRC “Vaivari”” TPC no savas puses paredz nodrošināt speciālistu pieejamību izbraukumos un stiprināt to kapacitāti, it īpaši reģionos un reģionos, kas ir tālāk no nacionālās nozīmes attīstības centriem. Funkcionēšanas novērtēšana pasākumu mērķa grupai tiks veikta ne tikai klātienē pasākumu ietvaros izveidotajā Funkcionēšanas novērtēšanas laboratorijā “NRC “Vaivari”” TPC telpās, Rīgā, bet arī “NRC “Vaivari”” TPC filiālēs Rēzeknē, Kuldīgā vai “NRC “Vaivari”” TPC speciālistu izbraukuma laikā visā Latvijas teritorijā.  Lai ESF pasākuma ietvaros varētu īstenot paredzētās attiecināmās darbības un, lai nodrošinātu LM lielākas kontroles iespējas pasākumu ieviešanā, pirms projekta iesniegšanas Centrālās finanšu un līgumu aģentūras (turpmāk – CFLA) izsludinātajā ierobežotas projektu iesniegumu atlasē tiks veikti grozījumi 27.12.2013. valsts pārvaldes deleģēto uzdevumu veikšanas līgumā Nr.LM2013/24-1-04/28, kurš noslēgts starp LM un VSIA „NRC „Vaivari””. Pasākuma īstenošanas laikā nav iespējams dubultās finansēšanas risks, jo no valsts budžeta šādu darbību (funkcionēšanas novērtēšanas sistēmas izveide un ieviešana, asistīvo tehnoloģiju (tehnisko palīglīdzekļu) apmaiņas sistēmas izveide un ieviešana) īstenošana netiek finansēta. Valsts finansējums pasākuma ietvaros izveidoto sistēmu darbības nodrošināšanai tiks piešķirts ar 2020.gadu, pēc pasākuma īstenošanas beigām. |
| 3. | Projekta izstrādē iesaistītās institūcijas | MK noteikumu projekts šo jomu neskar. |
| 4. | Cita informācija | Projekta iesniegumu vērtēšanas kritērijus, kurus piemēros specifiskā atbalsta mērķa ietvaros projektu iesniegumu vērtēšanā, ir plānots apstiprināt 2014. – 2020.gada plānošanas perioda Uzraudzības komitejā, kuras sastāvā ir iekļauta arī sociālie, nevalstiskā sektora un reģionālie partneri.  Finansējuma saņēmēja projekta vadības un īstenošanas personālam atlīdzības izmaksas plānots noteikt atbilstoši Valsts un pašvaldību institūciju amatpersonu un darbinieku atlīdzības likuma tiesiskajām normām, pamatojoties uz to, ka VSIA „NRC „Vaivari””, lai arī ir valsts kapitālsabiedrība, tehnisko palīglīdzekļu pakalpojuma jomā veic valsts pārvaldes deleģēto uzdevumu LM un VSIA “NRC “Vaivari”” noslēgtā līguma Nr. LM 2013/24-1-04/28 ietvaros. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākumu mērķa grupa ir nelabvēlīgā situācijā esošie iedzīvotāji:  1.personas ar funkcionēšanas traucējumiem, tai skaitā personas ar invaliditāti un personas ar prognozējamu invaliditāti;  2.bērni un jaunieši ar funkcionēšanas traucējumiem vecumā no 7–25 gadiem, kuri iegūst izglītību vispārējās un profesionālās izglītības iestādēs (turpmāk – izglītības iestādes).  Tā kā pasākuma ietvaros pieejamais līdzekļu apjoms neļauj pilnībā apmierināt pasākuma mērķa grupas vajadzības, tad atbalsts konkrētām personām tiks sniegts pēc sekojošiem principiem:  • funkcionēšanas novērtēšanas sistēmas ieviešanā prioritāte funkcionēšanas novērtēšanā būs bērniem un jauniešiem ar funkcionēšanas traucējumiem vecumā no 7–25 gadiem, kuri iegūst izglītību vispārējās un profesionālās izglītības iestādēs, un pilngadīgām personām ar funkcionēšanas traucējumiem darbaspējas vecumā, tai skaitā personām ar invaliditāti un personām ar prognozējamu invaliditāti;  • asistīvo tehnoloģiju (tehnisko palīglīdzekļu) apmaiņas sistēmas ieviešanā prioritāte tehnisko palīglīdzekļu saņemšanā būs bērniem un jauniešiem ar funkcionēšanas traucējumiem vecumā no 7–25 gadiem, kuri iegūst izglītību vispārējās un profesionālās izglītības iestādēs un kurām ir veikta novērtēšana funkcionēšanas novērtēšanas sistēmas ieviešanas laikā.  Pasākuma ietvaros tiks nodrošināts atbalsts - personām ar funkcionēšanas traucējumiem, tai skaitā personām ar invaliditāti un personām ar prognozējamu invaliditāti tiks veikta funkcionēšanas novērtēšana, savukārt bērniem un jauniešiem no 7 līdz 25 gadiem ar funkcionēšanas traucējumiem, kuri iegūst pamatizglītību un vidējo izglītību vispārējās un profesionālās izglītības iestādēs (turpmāk – izglītojamie) veikta funkcionēšanas novērtēšana un izglītības iestādei, kurā mācās izglītojamais, piešķirta izglītojamā vajadzībām un uz mācību procesu vērsta atbilstoša asistīvā tehnoloģija (tehniskais palīglīdzeklis). Kopumā pasākuma ietvaros līdz 2018. gada 31. decembrim tiks nodrošināts atbalsts 990 pasākuma mērķa grupas personām un līdz 2023. gada 31. decembrim nodrošināts atbalsts 3000 pasākuma mērķa grupas personām.[[13]](#footnote-13) Atbalsta mērķa iznākuma rādītāju sasniegšana nodrošinās arī 9.1.4.4. pasākuma “Dažādības veicināšana (diskriminācijas novēršana)” īstenošana, kura ietvaros plānota atbalsta pakalpojumu izveide un sniegšana vismaz 3000 sociālās atstumtības un diskriminācijas riskam pakļautajām personām.  Atbilstoši Vispārējās izglītības likumā noteiktajam, Latvijā bērniem no 5 gadu vecuma ir obligāta sagatavošanās pamatizglītības ieguvei, bet MK noteikumu projektā mērķa grupas (bērni un jaunieši) zemākais vecuma slieksnis ir noteikts no 7 gadiem. Bērniem līdz 7 gadu vecumam ir iespēja pieteikties tehnisko palīglīdzekļu saņemšanas pakalpojumam un lietot tehnisko palīglīdzekli tiesiskajos aktos noteiktajā vispārējā kārtībā[[14]](#footnote-14). Bērni ir viena no iedzīvotāju kategorijām, kam ir tiesības tehnisko palīglīdzekli saņemt steidzamības kārtā. Izmantojot tehniskā palīglīdzekļa saņemšanas un lietošanas pakalpojumu bērniem līdz 7 gadu vecumam, atbildību par tā materiālās vērtības saglabāšanu un atbilstošu ekspluatāciju ar līgumu uzņemas bērna likumiskais pārstāvis. Uzsākot 5 gadu vecumā obligāto sagatavošanos pamatizglītības ieguvei, bērns izglītības iestādē ir nodarbināts salīdzinoši nelielu laiku, izglītības iestādē bērns ierodas savu likumiskā pārstāvja vai citas pilngadīgas personas pavadībā. Tādā situācijā atbilstošāk un efektīvāk ir izmantot bērna personīgai lietošanai piešķirto asistīvo tehnoloģiju (tehnisko palīglīdzekli). Izglītojamajam, uzsākot izglītības apguvi atbilstoši normatīvajos aktos noteiktajai mācību stundu slodzei nedēļā, piemērotāka ir individuālā asistīvās tehnoloģijas (tehniskā palīglīdzekļa) izmantošana mācību procesā izglītības iestādē uz vietas. Par asistīvās tehnoloģijas (tehniskā palīglīdzekļa) izmantošanu tiks noslēgts ilgtermiņa patapinājuma līgums ar izglītības iestādes vadību. Papildus tiks veiktas asistīvās tehnoloģijas (tehniskā palīglīdzekļa) lietošanas un uzglabāšanas instruktāža izglītības procesā iesaistītajām personām (klases audzinātājs, pedagogi), tādejādi nodrošinot asistīvās tehnoloģijas (tehniskā palīglīdzekļa) materiālās vērtības saglabāšanu, atbilstošu lietošanu un uzglabāšanas kontroli. Līgumattiecības ar izglītības iestādi par asisitīvās tehnoloģijas (tehniskā palīglīdzekļa) izmantošanu izglītojamā mācību procesā būs uz laiku, kamēr izglītojamais mācās konkrētajā izglītības iestādē. Ja izglītojamais pārtrauc attiecības ar konkrēto izglītības iestādi (*ir pabeidzis skolu, izvēlas turpināt mācības citur*), viņam mācību procesā izmantotā asistīvā tehnoloģija (tehniskais palīglīdzeklis) tiek nodots VSIA “NRC “Vaivari”” TPC izveidotajam asistīvo tehnoloģiju (tehnisko palīglīdzekļu) apmaiņas fondam. Ja izglītojamais turpina mācības citā izglītības iestādē, tad atkal ir iespējams noslēgt patapinājuma līgumattiecības par konkrētās asistīvās tehnoloģijas (tehniskā palīglīdzekļa) izmantošanu konkrētajam izglītojamajam, tādējādi nodrošinot principu “asistīvā tehnoloģija (tehniskais palīglīdzeklis) seko skolniekam”. Savukārt, ja izglītojamais neturpina izglītības apguvi, asistīvā tehnoloģija (tehniskais palīglīdzeklis) var tikt nodota citai mērķa grupas personai (bērnam vai jaunietim ar funkcionēšanas traucējumiem no 7 līdz 25 gadiem), kuram pēc funkcionēšanas laboratorijā veiktās individuālās funkcionēšanas novērtēšanas konkrētā asistīvā tehnoloģija (tehniskais palīglīdzeklis) tiks atzīta par piemērotāko pamatizglītības vai vidējās izglītības mācību programmas apguvei vispārējā vai profesionālajā izglītības iestādē.  MK noteikumu projektā gan funkcionēšanas sistēmas ieviešana, gan asistīvo tehnoloģiju (tehnisko palīglīdzekļu) apmaiņas sistēmas ieviešana paredzēta kā pilotprojekta īstenošana, pēc kura noslēguma tiks izvērtēti sasniegtie rezultāti. Veiksmīga, atdevi sniedzoša[[15]](#footnote-15) pilotprojekta īstenošanas gadījumā un izvērtējot ESF un ERAF pasākuma ietvaros izveidoto funkcionēšanas novērtēšanas laboratorijas un asistīvo tehnoloģiju (tehnisko palīglīdzekļu) apmaiņas fonda darbības nodrošināšanas izmaksas, ilgtspējas nodrošināšanas posmā tiks izskatīta iespēja paplašināt mērķa grupas personu loku. Sākotnēji varētu tikt noteikts mērķa grupas personu zemākais vecuma slieksnis (no 5 gadiem), jo atbilstoši 15.12.2009. MK noteikumiem Nr. 1474, bērniem ir tiesības saņemt tehnisko palīglīdzekli steidzamības kārtā. Papildus tikts veikti asistīvo tehnoloģiju (tehnisko palīglīdzekļu) apmaiņas sistēmas apraksta papildinājumi, lai šādos gadījumos (*maza slodze asistīvās tehnoloģijas (tehniskā palīglīdzekļa) izmantošanai, daudz iesaistīto līgumslēdzējpušu (ieskaitot bērnudārzus))* noteiktu kārtību par asistīvās tehnoloģijas (tehniskā palīglīdzekļa) materiālās vērtības saglabāšanu un drošas ekspluatācijas nodrošināšanu. Gadījumā, ja tiks veikti grozījumi Vispārējās izglītības likumā par pamatizglītības ieguves uzsākšanas vecumu, LM atbilstoši precizēs MK noteikumu projektā noteikto mērķa grupas vecuma amplitūdu.  Veiksmīga pilotprojekta īstenošanas gadījumā asistīvo tehnoloģiju (tehnisko palīglīdzekļu) izmantošanas piedāvājums varētu tikt nodrošināts arī jauniešiem ar funkcionēšanas traucējumiem, kuri iegūst izglītību augstākās izglītības un zinātnes institūcijās. |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015.gads** | | Turpmākie trīs gadi (*euro*) | | |
| **2016.** | **2017.** | **2018.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 224 956 | 224 956 | 337 434 |
| 2. Budžeta izdevumi: | 0 | 0 | 264 654 | 264 654 | 396 981 |
| 3. Finansiālā ietekme: | 0 | 0 | -39 698 | -39 698 | - 59 547 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | 0 | 0 | 0 | 0 |
| 5. Precizēta finansiālā ietekme: | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Eiropas Savienības fondu darbības programmas “Izaugsme un nodarbinātība” 9.1.4. specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” pasākuma “Funkcionēšanas novērtēšanas un asistīvo tehnoloģiju (tehnoloģisko palīglīdzekļu) apmaiņas sistēmas izveide un ieviešana” plānotais kopējais finansējums (kopējās attiecināmās izmaksas) 1 323 271 *euro* apmērā, no tā ESF finansējums 1 124 780 *euro* un valsts budžeta finansējums 198 491 *euro*.  Budžeta ieņēmumi ir finansējuma ESF daļa 85 procentu apmērā no projekta attiecināmām izmaksām.  Projektu plānots ieviest no 2016.gada I ceturkšņa līdz 2019.gada IV ceturksnim. Pēdējos divos ieviešanas gados finansējums plānots lielāks salīdzinoši ar projekta ieviešanas pirmajiem diviem gadiem, tas saistīts ar paredzamajām speciālistu apmācībām, kā arī ar funkcionēšanas sistēmas un asistīvo tehnoloģiju (tehnisko palīglīdzekļu) apmaiņas fonda pilotprojektu uzsākšanos.  2016.gadam un 2017.gadam katru gadu tiek plānotas kopējās izmaksas 264 654 *euro*, no tā ESF finansējums 224 956 *euro*  un valsts budžeta līdzfinansējums 39 698 *euro*.  2016.gada plānoto kopējo izmaksu 264 654 *euro* finansēšanai plānots piesaistīt avansa maksājumu atbilstoši MK 2015.gada 17.marta noteikumiem Nr. 130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” (turpmāk – 17.03.2015. MK noteikumi Nr. 130).  2018.gadam kopējās izmaksas 396 981 *euro*, no tā ESF finansējums 337 434 *euro*  un valsts budžeta līdzfinansējums 59547 *euro*.  2019.gadam kopējās izmaksas 396 982 *euro*, no tā ESF finansējums 337 434 *euro* un valsts budžeta līdzfinansējums 59548 *euro*.  Šobrīd Budžeta ilgtermiņa saistībās 2016. gadam un turpmākajiem gadiem finansējums projektam nav paredzēts. Finansējumu 2016. gadam un turpmākiem gadiem LM iestrādās budžeta ilgtermiņa saistībās.  Projekta īstenošanas nodrošināšanai finansējuma saņēmējs pieprasīs avansa maksājumu sadarbības iestādei atbilstoši 17.03.2015. MK noteikumiem Nr. 130. Avansa maksājuma nosacījumi tiks noteikti līgumā par projekta īstenošanu starp finansējuma saņēmēju un Centrālo finanšu un līgumu aģentūru. Kā nosacījumi avansa maksājuma saņemšanai tiks noteikts, ka:  - avansa maksājumu finansējuma saņēmējs var saņemt pa daļām;  - avansa maksājumu vai tā daļu finansējums saņēmējs var saņemt 12 mēnešu laikā no līguma par projekta īstenošanu noslēgšanas dienas.Avansa maksājuma daļas saņemšana ir pieļaujama pirms iepriekšējās avansa maksājuma daļas izlietošanas termiņa beigām, ja finansējuma saņēmējs iesniedz pārskatu par tās faktisko izlietojumu un plānoto apguvi līdz tās izlietošanas termiņa beigām;  - saņemtā avansa maksājums vai tā daļas izlietojamas 6 mēnešu laikā no avansa maksājuma vai tā daļas saņemšanas dienas (t.i., saņemot avansa maksājuma vai tā daļas pieprasījumu 12. mēnesī, tas jāizlieto 6 mēnešu laikā);  - avansa maksājuma vai tā daļas izmantošanas laikā var veikt arī starpposma maksājumus.  Avansa maksājuma pieprasījuma termiņš ir noteikts, pamatojoties uz nepieciešamību nodrošināt projekta vadības un īstenošanas personāla atalgojumu projekta visam pirmajam īstenošanas gadam un faktu, ka projekta pirmajā īstenošanas gadā galvenās paredzamās uzsākamās aktivitātes (funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas izveide), atbilstoši projekta iesniedzēja (finansējuma saņēmēja) plānotajam laika grafikam, plānojas īstenot ilgāk par 6 mēnešiem. Uzsākot projekta īstenošanu, pirmajos mēnešos iesniegto starpposma maksājuma pieprasījumu atmaksa (par izmaksāto atalgojumu, sākotnējiem informācijas un publicitātes pasākumiem) nesegs izmaksas, kas būs nepieciešamas funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas apraksta izveidei. Avansa maksājuma pieprasījuma termiņš (12 mēneši) nepieciešams projekta īstenošanai, lai nodrošinātu nepārtrauktu finanšu plūsmu (pretējā gadījumā pastāv risks iesaldēt projekta aktivitāšu īstenošanu līdz starpposma maksājuma saņemšanai, turklāt pastāv risks, ka starpposma maksājums nesegs visas projekta faktiskās izmaksas). Savukārt, nosakot to, ka finansējuma saņēmējs var saņemt avansa maksājumu pa daļām un arī pirms iepriekšējās avansa maksājuma daļas izlietošanas, sniedz iespēju nodrošināt sekmīgu projekta īstenošanas norisi un veikt vairākas projekta aktivitātes vienlaicīgi. Lai saņemtu avansa maksājuma daļu pirms iepriekšējās avansa maksājuma daļas izlietošanas, finansējuma saņēmējam jāiesniedz sadarbības iestādei izvērtēšanai detalizēts tā pieprasījums, pamatots ar attaisnojuma dokumentiem (piemēram, iepirkumu dokumentācija, noslēgts līgums), kā arī iepriekšējās avansa maksājuma daļas faktiskā izlietojuma pārskats un turpmākā plānotā apguve, lai sadarbības iestāde var īpaši izvērtēt kārtējās pieprasītās avansa maksājuma daļas pamatojumu un lietderību. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | LM paredz, ka sadarbības iestāde lēmumu par projekta iesniegumu apstiprināšanu, apstiprināšanu ar nosacījumu vai noraidīšanu pieņem divu mēnešu laikā no minētā projekta atlases nolikumā noteiktā projekta iesnieguma iesniegšanas beigu datuma. Saīsināts termiņš lēmuma pieņemšanai par projekta iesnieguma apstiprināšanu noteikts, balstoties uz 16.02.2015. Ministru prezidenta rezolūciju Nr. 111-1/24, kas nosaka, ka 2015. gadā ir jānodrošina paātrināta ES fondu apguve. Ņemot vērā to, ka projekta iesnieguma vērtēšanas komisijā piedalās gan sadarbības iestādes, gan atbildīgās iestādes eksperti, divi mēneši ir optimāls laiks projekta iesnieguma izvērtēšanai un lēmuma pieņemšanai.  MK noteikumu projektā nav noteikta snieguma finansējuma rezerve, atbilstoši Eiropas Parlamenta un Padomes regulas (ES) Nr.1303/2013[[16]](#footnote-16) 20.pantā par 6 procentu finansējuma rezerves ievērošanu līdz 2018.gadam un FM vadlīnijās Nr.2.2. Ministru kabineta noteikumu par specifiskā atbalsta mērķa īstenošanu izstrādei noteiktajai. LM skaidro, ka 9.prioritārā virziena “Sociālā iekļaušana un nabadzības apkarošana” ietvaros snieguma rezerve ir noteikta citu specifisko atbalsta mērķu pasākumiem (SAM 9.1.1.1., SAM 9.1.1.3., SAM 9.2.2.1. un SAM 9.3.1.1.), jo tie ir finansiāli ietilpīgāki.  Finansējuma sadalījums pa gadiem norādīts indikatīvi un var tikt precizēts pēc pasākuma projekta apstiprināšanas.  Projekta ietvaros radušās izmaksas ir attiecināmas, ja tās ir radušās no dienas, kad noslēgts līgums par projekta īstenošanu.  Atbilstoši MK 2015.gada 17.marta noteikumu Nr. 130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” 20.punktā noteikto, projekta iesniedzējam noteikta iespēja saņemt avansa maksājumu. MK noteikumu projektā ir noteikts avansa maksimālais apmērs (20%), avansa pieejamības termiņš (12 mēneši) un avansa vai tā daļas izlietojuma termiņš (6 mēneši). Avansa apmērs (20%) noteikts, pamatojoties uz potenciālā projektaiesniedzēja indikatīvās naudas plūsmas un projekta īstenošanas laika grafiku. Piešķirtais avanss nodrošinātu finanšu līdzekļu nepieciešamību projektā pirmajā īstenošanas gadā plānotajām aktivitātēm – projekta vadības un īstenošanas personāla atalgojumam, situācijas izpētei par funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas efektīvāku ieviešanu, pieredzes apmaiņas braucieniem un sākotnējiem avansa maksājumiem pakalpojumu sniedzējiem par funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas aprakstu izstrādi. Avansa indikatīvais izlietojums līdz 264 654 *euro* apmērā paredzēts:   * projekta vadības un īstenošanas personāla pirmā gada (12 mēnešu atalgojumam) indikatīvi 51 760 *euro;* * informācijas un publicitātes pasākumiem indikatīvi 5 200 *euro*; * funkcionēšanas novērtēšanas sistēmas apraksta izveidei indikatīvi 131 144 *euro* (t.i., situācijas izpēte 66 712 *euro*, pieredzes apmaiņas pasākumi 12 000 *euro* un sistēmas apraksta izstrāde 52 432 *euro*); * asistīvo tehnoloģiju (tehnisko palīglīdzekļu) apmaiņas sistēmas apraksta izveidei indikatīvi 76 550 *euro* (t.i., situācijas izpēte 60 822 *euro* un sistēmas apraksta izstrāde 15 728 *euro*.   Savukārt tādas pasākumā plānotās aktivitātes kā VSIA “NRC “Vaivari”” speciālistu un izglītības iestāžu darbinieku apmācības, izglītojošie semināri iesaistīto interešu grupām, funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas ieviešana finansējuma saņēmējs plāno īstenot no saņemto starpposma maksājumu finansējuma.  Pasākuma ietvaros netiek paredzētas neattiecināmās izmaksas vai privātais līdzfinansējums, bet tiek plānotas neparedzētās izmaksas viena procenta apmērā no kopējo attiecināmo tiešo izmaksu summas.  MK noteikumu projekta 14.3.apakšpunktā un 18.punktā noteiktās neparedzētās izmaksas plānotas, balstoties uz FM vadlīniju Nr.2.1. Attiecināmo un neattiecināmo izmaksu noteikšanai 2014.–2020. gada plānošanas periodā 10.2.apakšpunktu, kas paredz, ka neparedzētās izmaksas var rasties trešo personu radītu apstākļu dēļ (t.sk. izmaiņas normatīvajos aktos). Projekta atbalstāmās darbības tiek īstenotas līdz 2019.gadam, veicot iepirkumus, nav iespējams paredzēt vai pakalpojumu izmaksas visu projekta īstenošanas laiku saglabāsies šobrīd vidēji aprēķinātā pakalpojuma izmaksu līmenī. Tas visvairāk attiecas uz ESF pasākumā plānotajām inovatīvajām aktivitātēm – funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas izstrādi un ieviešanu. Līdz šim šādi pasākumi nav tikuši īstenoti, līdz ar to plānot, kādas būs īstenošanas izmaksas var tikai indikatīvi pēc saturiski līdzīgu pakalpojumu vidējo izmaksu līmeņa. Faktiskās minēto sistēmu ieviešanas izmaksas būs apzinātas pēc projektā veiktajiem pilotprojektiem Tāpēc, lai mazinātu risku, ka nepilnīgas informācijas un finanšu aprēķinu dēļ, tiek apdraudēta funkcionēšanas novērtēšanas sistēmas un asistīvo tehnoloģiju (tehnisko palīglīdzekļu) apmaiņas sistēmas izstrāde un ieviešana, projektā nepieciešams noteikt neparedzētās izmaksas.  Pēc projekta īstenošanas aktivitāšu ietvaros sasniegto rezultātu un datu bāzes uzturēšanu NRC „Vaivari” veiks no pamatdarbībai piešķirtajiem valsts budžeta līdzekļiem kārtējā gada valsts budžeta ietvaros. MK noteikumu projekts paredz, ka ESF pasākuma ietvaros projektu varēs īstenot līdz 2020.gada 31.decembrim, taču faktiski projekta īstenošanu plānots īstenot līdz 2019.gada 31.decembrim. Jautājums par pasākuma ilgtspējas nodrošināšanu 2019.gadā tiks virzīts izskatīšanai MK kopā ar visu ministriju un centrālo valsts iestāžu priekšlikumiemjaunajām politikas iniciatīvām un iesniegtajiem papildu finansējuma pieprasījumiem likumprojekta par valsts budžetu kārtējam gadam un likumprojekta par vidēja termiņa budžeta ietvaru sagatavošanas un izskatīšanas procesā. Pamatojoties uz valsts pārvaldes deleģēto uzdevumu veikšanas līgumu, ar kuru LM deleģē VSIA NRC “Vaivari” nodrošināt tehnisko palīglīdzekļu pakalpojumu, LM arī turpmāk paredz valsts budžeta līdzekļus deleģētā līguma izpildei. Finanšu ilgtspēju nodrošinās Labklājības ministrija atbilstoši ikgadējā valsts budžeta likumā piešķirtajiem līdzekļiem tehnisko palīglīdzekļu nodrošināšanai valsts budžeta programmas 05.00.00 „Valsts sociālie pakalpojumi” apakšprogrammas 05.01.00 „Sociālās rehabilitācijas valsts programmas” ietvaros un 2019.gadā iekļaujot pieprasījumu par papildu finansējumu 2020.gada jauno politikas iniciatīvu sarakstā. Ilgtspējas nodrošināšana neietekmēs pašvaldību budžetu. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ja projekta īstenošanas laikā tiks identificēta normatīvā regulējuma trūkums vai normu neatbilstība, Labklājības ministrija noteiktajā kārtībā virzīs nepieciešamos tiesību aktus. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | | |
| 1. | Saistības pret Eiropas Savienību | | | Eiropas Parlamenta un Padomes 2013.gada 17.decembra Regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Komisijas regula Nr.1303/2013). | | | |
| 2. | Citas starptautiskās saistības | | | MK noteikumu projekts šo jomu neskar. | | | |
| 3. | Cita informācija | | | Nav. | | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | Komisijas regula Nr.1303/2013 | | | | | |
| A | | B | | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regulas Nr.1303/2013 XII pielikuma 2.2. apakšpunkts | | MK noteikumu projekta  39.4.apakšpunkts | | | Vienība tiek ieviesta pilnībā.  Atbildīgā institūcija – VSIA „NRC „Vaivari”” | | Netiek paredzētas stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | Noteikumu projekts šo jomu neskar. | | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | Noteikumu projekts šo jomu neskar. | | | | | |
| Cita informācija | | Nav. | | | | | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | | Noteikumu projekts šo jomu neskar. | | | | |
| A | | | B | | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Noteikumu projekts šo jomu neskar. | | | Noteikumu projekts šo jomu neskar. | | | Noteikumu projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | | | Noteikumu projekts šo jomu neskar. | | | | |
| Cita informācija | | | Nav. | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Īstenojot projektu, finansējuma saņēmējs nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, un normatīvajos aktos par Eiropas Savienības fondu publicitātes un vizuālās identitātes prasību nodrošināšanu. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē www.lm.gov.lv.  Papildus tam, sabiedrības līdzdalība tika nodrošināta ES fondu uzraudzības komitejas Nodarbinātības, darbaspēka mobilitātes, sociālā iekļaušanas un nabadzības apkarošanas prioritārā virziena apakškomitejas sēdē 2015.gada 28.maijā. |
| 3. | Sabiedrības līdzdalības rezultāti | Sabiedrības līdzdalības rezultātā ir izstrādāts šis noteikumu projekts, kura atbalstāmās darbības ir maksimāli mērķētas uz sabiedrību un tā interesēm. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSIA „NRC „Vaivari”” kā Eiropas Savienības fondu finansējuma saņēmējs, Labklājības ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Ministru prezidente L.Straujuma

Labklājības ministrs U.Augulis

07.10.2015. 09:03

6812

Ilga Vjakse  
Tālr.: 67021641

Ilga.Vjakse@lm.gov.lv

1. Funkcionēšanas traucējumi – Saskaņā ar Invaliditātes likuma 1.panta 3.daļā noteikto - funkcionēšanas traucējums (ierobežojums) ir– slimības, traumas vai iedzimta defekta izraisīts fizisks vai garīgs (organisko spēju; apmācības, komunikācijas, orientācijas, pārvietošanās, pašaprūpes spēju; savas uzvedības, aktivitāšu, līdzdalības kontrolēšanas spēju) traucējums, kas ierobežo personas spējas strādāt, aprūpēt sevi un apgrūtina tās iekļaušanos sabiedrībā. Savukārt Starptautiskās funkcionēšanas, nespējas un veselības klasifikators (skat. <http://whqlibdoc.who.int/publications/2001/9241545429_lav.pdf>) terminu "funkcionēšanas traucējumi" skaidro kā - objektīvi konstatētus veselības traucējumu izraisītus cilvēka  
   funkcionēšanas ierobežojumus, kas var būt vidēji un smagi, kā arī pārejoši vai ilglaicīgi (invaliditāte). [↑](#footnote-ref-1)
2. Tehniskie palīglīdzekļi – aprīkojums vai tehniskas sistēmas, kas novērš, kompensē, atvieglo vai neitralizē funkcijas pazeminājumu vai invaliditāti [↑](#footnote-ref-2)
3. ANO konvencija par personu ar invaliditāti tiesībām, skat. <http://likumi.lv/doc.php?id=205328> [↑](#footnote-ref-3)
4. Pamatnostādnes sociālo pakalpojumu attīstībai 2014.-2020.gadam”, skat. <http://tap.mk.gov.lv/mk/tap/?pid=40294031> [↑](#footnote-ref-4)
5. 2009.gada 15.decembra noteikumi Nr.1474 „Tehnisko palīglīdzekļu noteikumi”, skat. <http://likumi.lv/doc.php?id=202674> [↑](#footnote-ref-5)
6. Saskaņā ar Nacionālā veselības dienesta datiem, finansējums medicīniskai rehabilitācijai 2009.gadā bija 6, 29 milj. Ls, 2010.gadā – 4,73 milj. Ls, 2011.gadā – 4,95 milj. Ls, 2012.gadā – 5,69 milj. Ls. [↑](#footnote-ref-6)
7. skat. <http://whqlibdoc.who.int/publications/2001/9241545429_lav.pdf> [↑](#footnote-ref-7)
8. fizioterapeiti, ergoterapeiti, audilogopēds, ortopēds u.c. [↑](#footnote-ref-8)
9. nākotnē, attīstot funkcionēšanas novērtēšanas sistēmu, funkcionēšanas novērtēšanu varēs izmantot arī citu ar personas funkcionēšanu saistītu pakalpojumu piešķiršanai (piem. sociālā rehabilitācija, asistentu pakalpojums u.c.), vienlaikus ļaujot plānot šieFm pakalpojumiem nepieciešamo finansējuma apjomu [↑](#footnote-ref-9)
10. fizioterapeiti, ergoterapeiti, audiologopēds, ortopēds u.c. [↑](#footnote-ref-10)
11. pirms informatīvās sistēmas (datu bāzes) funkcionēšanas novērtēšanas datu apkopošanai izveides tiks izvērtētas valsts informācijas sistēmas „No valsts budžeta līdzekļiem finansējamo tehnisko palīglīdzekļu lietotāju reģistrs” pielāgošanas iespējas (autortiesības, tehniskas iespējas u.c.) funkcionēšanas novērtēšanas datu apkopošanai. Pozitīva risinājuma gadījumā valsts informācijas sistēma „No valsts budžeta līdzekļiem finansējamo tehnisko palīglīdzekļu lietotāju reģistrs” tiks papildināta ar jaunu moduli „Funkcionēšanas novērtēšanas datu bāze” [↑](#footnote-ref-11)
12. interesentu grupas (angļu val. – stakeholder) ir Sociālo dienestu, ārstniecības iestāžu, VDEĀVK un SIVA speciālisti, kuru profesionālā darbība ietver darbu ar klientu, kurš potenciāli varētu būt tehnisko palīglīdzekļu pakalpojuma saņēmējs, tai skaitā funkcionēšanas novērtēšanas mērķa grupa [↑](#footnote-ref-12)
13. personu ar funkcionēšanas traucējumiem skaita sadalījums pa pasākumu mērķa grupām tiks noteikts pasākuma īstenošanas ietvaros palīglīdzekļu pakalpojuma (iekļauj funkcionēšanas novērtēšanu, tehnisko palīglīdzekļu piešķiršanu, apmācību tehniskā palīglīdzekļa lietošanā) sniegšanā un atbilstoši pasākuma īstenošanas laika grafikā (9.1.4.specifiskā atbalsta mērķa „Palielināt diskriminācijas riskiem pakļauto iedzīvotāju integrāciju sabiedrībā un darba tirgū” 9.1.4.2.pasākuma “Funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas sistēmas izveide un ieviešana” un 9.3.1. specifiskā atbalsta mērķa „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” 9.3.1.2.pasākuma „Infrastruktūras attīstība funkcionēšanas novērtēšanas un asistīvo tehnoloģiju (tehnisko palīglīdzekļu) apmaiņas fonda izveidei” sākotnējā novērtējuma 1.pielikums, saskaņots Uzraudzības komitejas apakškomitejas sēdē 28.05.2015.) plānotajam pilotprojektu īstenošanas ilgumam (1 gads un 6 mēneši). Saskaņā ar VSIA „NRC „Vaivari”” aplēsēm šajā laikā posmā ir veicama vairāk kā 2800 personu ar funkcionēšanas traucējumiem funkcionēšanas novērtēšana, vienlaikus veicot vismaz 200 personu ar funkcionēšanas traucējumiem funkcionēšanas novērtēšana VDEĀVK (prognozējamas invaliditātes, invaliditātes un darbspēju noteikšana) un SIVA (profesionālās piemērotības novērtēšana) vajadzībām strīdīgu situāciju risināšanai. [↑](#footnote-ref-13)
14. 2009.gada 15.decembra noteikumi Nr.1474 „Tehnisko palīglīdzekļu noteikumi”, skat. <http://likumi.lv/doc.php?id=202674> [↑](#footnote-ref-14)
15. pieaug bērnu un jauniešu ar funkcionēšanas traucējumiem iekļaušanās vispārējās un profesionālās izglītības iestādēs [↑](#footnote-ref-15)
16. Eiropas Parlamenta un Padomes 2013. gada 17. decembra Regula (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu , Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 [↑](#footnote-ref-16)